钦定古今图书集成/明伦汇编/氏族典/第075卷 > 朱鸿谟
## 钦定古今图书集成/明伦汇编/氏族典/第075卷 > 朱鸿谟

按《明外史朱鸿谟传》：“鸿谟，字文甫，益都人。隆庆五年
进士，授吉安推官。识邹元标于诸生，擢南京御史。元
标及吴中行等得罪，鸿谟疏救，语侵居正，居正怒，斥
为民。居正卒起故官。出按江西，擢光禄少卿。由大理
少卿擢右佥都御史，提督操江，改抚应天、苏州十府。
入为刑部右侍郎。卒官。赠刑部尚书，谥恭介。”